વિશ્વવંદનીય સંત વિભૂતિ બ્રહ્મસ્વરૂપ પ્રમુખસ્વામી મહારાજ એટલે આધ્યાત્મિકતા અને લોક-સંગ્રહ-લોકસેવાઓનો વિરલ સમન્વય. અધ્યાત્મના ભોગે લોકસેવા નહીં અને અધ્યાત્મની આડશે લોકસેવાની આળસ કે ઉપેક્ષા નહીં! નિવૃત્તિ અને પ્રવૃત્તિના બે ધ્રુવો વચ્ચેનો એક વિરલ સેતુ હતા પરમ પૂજ્ય પ્રમુખસ્વામી મહારાજ. ગંજાવર લોકસેવાઓ અને કાર્યભારનું વહન કરવા છતાં ક્ષણેક્ષણ પરમાત્મામય થઈ રહેતા પરમ પૂજ્ય પ્રમુખસ્વામી મહારાજની બેજોડ પરાભક્તિનું દર્શન અનેક વખત સૌએ કર્યું છે.